รัดเกล้า อามระดิษ

รัดเกล้า อามระดิษ (เกิด 16 ตุลาคม พ.ศ. 2512) ชื่อเล่น ต๊งเหน่ง เป็นนักร้อง นักแสดง นักพากย์ชาวไทย ด้านการร้องเพลง เธอมีผลงานเพลงเป็นที่รู้จัก เช่น ลมหายใจ, โปรดเถอะ และ บีบมือ ด้านการแสดงใน พ.ศ. 2554 ได้รับรางวัลภาพยนตร์ไทย ชมรมวิจารณ์บันเทิง สาขานักแสดงสมทบหญิงยอดเยี่ยม จากภาพยนตร์เรื่อง อุโมงค์ผาเมือง และใน พ.ศ. 2558 ได้รับรางวัลนาฏราช สาขานักแสดงนำหญิงยอดเยี่ยม จากละครเรื่อง สุดแค้นแสนรัก และเธอยังเป็นเจ้าของเสียงประกาศบนรถไฟฟ้าบีทีเอส

**ประวัติ**
รัดเกล้า อามระดิษ มีความสนใจในด้านดนตรีตั้งแต่วัยเด็ก ได้เริ่มเรียนเปียโนที่โรงเรียนดนตรีสยามกลการ นอกจากนี้ยังเรียนการเต้นบัลเล่ต์ กับท่านผู้หญิงวราพร ปราโมช ณ อยุธยา ศึกษาในระดับประถมศึกษาและมัธยมศึกษาที่โรงเรียนสาธิตจุฬาลงกรณ์มหาวิทยาลัย ต่อมารัดเกล้าได้ศึกษาในคณะอักษรศาสตร์ จุฬาลงกรณ์มหาวิทยาลัย สาขาวิชาภาษาอังกฤษ วิชาโทศิลปการละคร ในขณะที่ศึกษาอยู่ที่จุฬาลงกรณ์มหาวิทยาลัย รัดเกล้า สมัครเข้ารับการคัดเลือกเป็นนักร้องนำ ของชมรมดนตรีสากล สโมสรนิสิตจุฬาลงกรณ์มหาวิทยาลัย โดยได้รับตำแหน่งนักร้องนำประเภทเพลงสากล และอยู่ในวงตลอดเวลา 4 ปีจนจบการศึกษาระดับปริญญาตรีด้วยคะแนนเกียรตินิยมอันดับหนึ่ง 
ภายหลังจบการศึกษา รัดเกล้าได้เข้าทำงานในบริษัทคอมพิวเตอร์แห่งหนึ่ง แต่ในด้านงานการแสดงเธอได้แสดงละครให้กับภาควิชาศิลปการละคร และร้องคอรัสให้กับศิลปินค่ายต่าง ๆ มากมาย และเข้าสู่วงการบันเทิงด้วยการเป็นนักร้องคอรัสให้กับ พงษ์พัฒน์ วชิรบรรจง ในอัลบัม พงษ์พัฒน์ ภาคพิสดาร (พ.ศ. 2534) ต่อมา ถูกรับเลือกให้เป็นหนึ่งนักร้องของอัลบัม Z-Zomkiat ของ สมเกียรติ อริยชัยพาณิชย์ ใน พ.ศ. 2535 ซึ่งในอัลบัมดังกล่าว รัดเกล้าได้ร้องเพลง ‘ใจต่างใจ’ ก่อนที่จะเริ่มเป็นที่รู้จักในหมู่คนฟังเพลง ในซิงเกิล ‘ลมหายใจ’ ของ บอย โกสิยพงษ์ จากอัลบัม Rhythm & Boyd ใน พ.ศ. 2538 ด้านการแสดง รัดเกล้ารับงานแสดงเป็นครั้งแรกในภาพยนตร์เรื่อง ‘รักแท้บทที่ 1’ ใน พ.ศ. 2538 และมีงานแสดงทั้งภาพยนตร์ ละครโทรทัศน์ และ ละครเวทีมาตั้งแต่นั้น ภายหลังเมื่องานเพลงมากขึ้น รัดเกล้า จึงลาออกจากบริษัทคอมพิวเตอร์ หันมาทำงานเพลงเพียงอย่างเดียว ซึ่งคือการร้องคอรัสในห้องบันทึกเสียงและบนเวทีคอนเสิร์ต ร้องเพลงโฆษณา อ่านบทโฆษณา สารคดี และแสดงละครเวทีทั้งละครเพลง ละครแนวดราม่า และละครตลก
รัดเกล้ามีโอกาสเข้ารับการทดสอบเพื่อคัดเลือกนักร้องนำในอัลบั้ม สมเกียรติ ซีมิกซ์ และได้รับการคัดเลือกทำให้เธอได้ร่วมงานกับ สมเกียรติ อริยะชัยพาณิชย์  กมล สุโกศล แคลปป์ และ บอย โกสิยพงษ์ และได้เซ็นสัญญาเป็นนักร้องในสังกัดเบเกอรี่ มิวสิก มีผลงานเพลงมากมาย และได้ออกผลงานอัลบั้มของเธอเองมาแล้ว 3 ชุด คือ  “Request” (พ.ศ. 2541), “Released” (พ.ศ. 2542) และ “Relax” (พ.ศ. 2543)
นอกจากงานเพลงกับทางเบเกอรี่ มิวสิกแล้ว รัดเกล้ายังเป็นนักร้องรับเชิญของวงบางกอกซิมโฟนีออร์เคสตราและวงเฉลิมราชย์ รวมทั้งมีโอกาสร้องเพลงในงานสำคัญของกระทรวงการต่างประเทศ สถานทูต การท่องเที่ยวแห่งประเทศไทย งานสโมสรไลออนภาคพื้นเอเชีย งานโรตารี่ภาคพื้นเอเชียแปซิฟิค งานประชุมแพทย์เฉพาะทางของโลก และคอนเสิร์ตการกุศลต่าง ๆ อีกจำนวนมาก  รัดเกล้ายังทำหน้าที่เป็นโค้ชในรายการเดอะวอยซ์ คิดส์ ไทยแลนด์ ซีซั่น 4 และ 5 และเป็นเจ้าของเสียงประกาศบนระบบรถไฟฟ้าบีทีเอส
รัดเกล้า อามระดิษ มีพี่สาวคือ ใกล้รุ่ง อามระดิษ เป็นอาจารย์ประจำคณะอักษรศาสตร์ จุฬาลงกรณ์มหาวิทยาลัย ซึ่งรัดเกล้าเคยศึกษานั่นเอง

**ผลงานเพลง**

**สตูดิโออัลบั้ม**

**อัลบั้มรวมเพลง**

**สตูดิโออัลบั้มร่วมกับศิลปินอื่น**

**ซิงเกิล**
 เพลง "โปรดเถอะ" ซิงเกิ้ล จากละคร "เก็บใจไว้เพื่อรัก" (รัดเกล้า อามระดิษ, โยคี เพลย์บอย) 1997 (พ.ศ. 2540)- เพลง "Message In The Air" อัลบั้ม โปรดเถอะ (พ.ศ. 2540)- เพลง "แม่น้ำ" เพลงประกอบละคร แม่น้ำ (พ.ศ 2543)- เพลง "Pass The Love Forward"- เพลง "ลูกแม่" เพลงประกอบภาพยนตร์แอนิเมชั่น นาค (พ.ศ. 2551)- เพลง "ลูกรัก" เพลงประกอบภาพยนตร์แอนิเมชั่น นาค (พ.ศ. 2551)- เพลง "แรกรัก" เพลงประกอบภาพยนตร์โฆษณา จอห์นสันเบบี้ (พ.ศ. 2554)- เพลง "ภาพนั้น" เพลงประกอบละคร ภาพอาถรรพณ์ (พ.ศ. 2556)- เพลง "ปรับใจ" (พ.ศ. 2558)- เพลง "เหตุเกิดจากความรัก" Ost. Club Friday The Series 7 เหตุเกิดจากความรัก- เพลง "ร้อยปีจุฬาฯ" (พ.ศ. 2559)- เพลง "ฉันจะตามเธอไป" เพลงประกอบละคร เจ้าบ้าน เจ้าเรือน (พ.ศ. 2559)- เพลง "As you are...คนแบบเธอ" (พ.ศ. 2560)- เพลง “ธ คู่ฟ้า ภูมิสิริมังคลานุสรณ์” โรงพยาบาลจุฬาลงกรณ์ สภากาชาดไทย (พ.ศ. 2560)- เพลง "เจ้าหญิงของปวงประชา" : บทเพลงเฉลิมพระเกียรติโดยราชวิทยาลัยจุฬาภรณ์ (พ.ศ. 2560)- เพลง "CU Polka" อัลบั้ม ร่วมร้องน้องพี่ ซิมโฟนี จุฬาฯ- เพลง "ต้องเป็นของฉัน" เพลงประกอบละคร เสน่ห์นางครวญ (พ.ศ. 2561)- เพลง "ชีวิตสัมพันธ์" ในโครงการ "ใครรักป่า ยกมือขึ้น"- LOVEiS Christmas All The Way ร้องร่วมกับศิลปินค่าย LOVEiS ENTERTAINMENT / HOLYFOX / PROM+ / Phat Cat (พ.ศ. 2561)- เพลง ลมหายใจ (The Rhythm & Boyd 24YRS After)  นำมาอัดเสียงใหม่เนื่องในโอกาสครบรอบ 24 ปี อัลบั้ม Rhythm & Boyd- เพลง "ไม่อยากเป็นนางฟ้า" (พ.ศ. 2562)- เพลง "ปล่อยผ่าน (Move on Bully)" (พ.ศ. 2565)- เพลง "Stand By" (พ.ศ. 2565)- เพลง "Until That Day" (พ.ศ. 2567) เพลงประกอบละครปิ่นภักดิ์ The Royal Pin.

**คอรัส**
 อัลบั้ม "มะลิลา บราซิลเลี่ยน","ไม่อ้วนเอาเท่าไร","มะลิลา ปาร์ตี้ สวิง" ของ มะลิลา บราซิลเลี่ยน- เพลง "รักเธอไม่มีหมด" Never Stop Loving You ของ โจอี้ บอย (พ.ศ. 2538)- เพลง "ลอยทะเล" ของ โจอี้ บอย (พ.ศ. 2539)- เพลง "แค่เพียงเพราะรัก" ของ เจนนิเฟอร์ คิ้ม (พ.ศ. 2539)- เพลง "ดาว" ของ คริสติน มารี นีเวล (พ.ศ. 2540)- เพลง "บีบมือ (Squeeze)" ของ Niece (พ.ศ. 2541)- เพลง "รู้ไหม (Sentimental love)" ของ Niece (พ.ศ. 2541)- เพลง "kiss" ของ Niece (พ.ศ. 2543)- เพลง "Live & Learn" ของ กมลา สุโกศล (พ.ศ. 2546)- เพลง "Playgirl" ของ ลิปตา

**มิวสิกวิดีโอ**
 เพลง "ในหลวงของแผ่นดิน" ของ รวมศิลปิน GMM Grammy (พ.ศ. 2554)

**คอนเสิร์ต**

**ผลงานการแสดง**

**ละครโทรทัศน์**

**ละครซิตคอม**

**ละครเวที**
 ปลายทางที่ความบ้า รับบท กลุ่มคิด (พ.ศ. 2532) - ขอรับฉัน รับบท แอนน่า (พ.ศ. 2534)- หญิงวิปลาส ณ ไชโยต์ รับบท เคานเตส (พ.ศ. 2535)- ตามใจท่าน รับบท ฟีบี (พ.ศ. 2536)- ทู้ตซี่ (Tootsie) รับบท แมรี่ (พ.ศ. 2536) ณ โรงละคร A.U.A.- ศึกอสรพิษ รับบท คุณหญิงชมดชม้อย (พ.ศ. 2541)- ละครเพลง ซินเดอเรลล่า- นางพญางูขาว- คู่กรรม เดอะมิวสิคัล (พ.ศ. 2546)- มหัศจรรย์ผจญภัยเจ้าชายหอย รับบท จันท์เทวี (พ.ศ. 2548)- ข้างหลังภาพ เดอะมิวสิคัล (พ.ศ. 2551)- แม่นาค เดอะมิวสิคัล (ดรีมบอกซ์) (พ.ศ. 2552)- ลมหายใจ เดอะมิวสิคัล (พ.ศ. 2552-2553)- กินรีสีรุ้ง (พ.ศ. 2553)- สี่แผ่นดิน เดอะมิวสิคัล (พ.ศ. 2554-2555) - พุทธะราชะ เดอะมิวสิคัล รับบท พระนางปชาบดี งานสวดมนต์ข้ามปี ครั้งที่ 3 /2555 - 2556 ณ มณฑลพิธีท้องสนามหลวง กรุงเทพมหานคร- Women of Asia อิสตรีเอเชีย (พ.ศ. 2556) - เลือดขัตติยา เดอะมิวสิคัล (พ.ศ. 2556-2557)- "มหาชาติ มหาบุรุษ ละครเพลงแห่งการดับทุกอันยิ่งใหญ่"- สี่แผ่นดิน เดอะมิวสิคัล (พ.ศ. 2557)- แผ่นดินของเรา เดอะมิวสิคัล (พ.ศ. 2558)- วันสละโสดกับโจทก์เก่า ๆ เดอะมิวสิคัล (พ.ศ. 2558)- ละครเพลง ดุจดวงใจไทยทั้งผอง เดอะมิวสิคัล (13 ตุลาคม พ.ศ. 2560)- 10 ปี เมืองไทยรัชดาลัย The Musical Celebration (26-28 พฤษภาคม 2560)- เมืองไทยรัชดาลัย The Musical Show ตอน Ladies of the stage (พ.ศ. 2561)- Still on my mind the musical (พ.ศ. 2561)- WATERFALL a new musical (พ.ศ. 2566)- แผลเก่า เดอะมิวสิคัล (พ.ศ. 2568)

**ภาพยนตร์**
 รักแท้บทที่ 1 (2538)- ชั่วฟ้าดินสลาย (2553) 
รับบท เจ้าสำนักนางโลม- อุโมงค์ผาเมือง (2554) 
รับบท คนทรง- จันดารา ปฐมบท (2555) 
รับบท คุณท้าวพิจิตรรักษา- จันดารา ปัจฉิมบท (2556) 
รับบท คุณท้าวพิจิตรรักษา- แผลเก่า (2557) 
รับบท แม่สาย - แม่เบี้ย (2558) 
รับบท แม่เลี้ยงชนะชล คู่กับ เกรียงไกร อุณหะนันท์ - อาม่า (2559) 
รับบท อาม่า- SIX CHARACTERS มายาพิศวง (2565) 
รับบท คุณนายปราณี- MONDO มอนโด "รัก | โพสต์ | ลบ | ลืม" (2566)
รับบท หมุยหลี

**รายการโทรทัศน์**

**อื่น ๆ**
เสียงประกาศสถานีภายในรถไฟฟ้าบีทีเอส- เสียงประกาศในระบบรถไฟฟ้าบีทีเอส, รถโดยสารด่วนพิเศษบีอาร์ที สาย 402, รถไฟฟ้าสายสีทอง, รถไฟฟ้าสายสีชมพู และ รถไฟฟ้าสายสีเหลือง- เสียงโหยหวน ของดนตรีประกอบรายการ ชมรมขนหัวลุก- ให้เสียงพากย์และร้องเพลงประกอบในการ์ตูนวอลต์ดิสนีย์เรื่อง Hercules พากย์เป็น เมลพอมินี เทพีมิวส์- ให้เสียงพากย์และร้องเพลงประกอบในการ์ตูนวอลต์ดิสนีย์เรื่อง  โฉมงามกับเจ้าชายอสูร ตอน มหัศจรรย์วันอลเวง พากย์เป็น แองจลีค- ให้เสียงพากย์และร้องเพลงประกอบในการ์ตูนวอลต์ดิสนีย์เรื่อง ฝันร้ายฝันอัศจรรย์ ก่อนวันคริสต์มาส (The Nightmare Before Christmas) พากย์เป็น แซลลี่- ร่วมร้องเพลงบทเพลงให้กำลังใจผู้ประสบภัยจากอุทกภัยน้ำท่วม ๒๕๕๔ (ถ้าเรารักกันมากพอ) ร่วมกับ กมลา สุโกศล เสาวลักษณ์ ลีละบุตร เจนนิเฟอร์ คิ้ม ภัครมัย โปตระนันท์ พัดชา เอนกอายุวัฒน์ วิชญาณี เปียกลิ่น- เสียงตอบรับระบบโทรศัพท์อัตโนมัติ Interactive Voice Response (IVR) บมจ.ธนาคารกสิกรไทย โทร. 02-8888888 (ภาษาไทยและภาษาอังกฤษ)- เดี่ยว 3  (เป็นคอรัสในเดี่ยว 3 ของโน้ต อุดม ได้โชว์ร้องเพลง "ลมหายใจ")- เป็นคอรัสของ พงษ์พัฒน์ วชิรบรรจง ในอัลบั้ม พงษ์พัฒน์ ภาคพิสดาร ปี 2534- ให้เสียงพากย์ในภาพยนตร์วอลต์ดิสนีย์เรื่อง เมาคลีลูกหมาป่า (ภาพยนตร์ พ.ศ. 2559) พากย์เป็น รัคชาร์- ลงเสียงในอัลบั้ม ธาตุทองซาวด์ (พ.ศ. 2566) ของ ยังโอม

**รางวัล**
 รางวัลภาพยนตร์ไทย ชมรมวิจารณ์บันเทิง ครั้งที่ 20 ประจำปี 2554 สาขานักแสดงสมทบหญิงยอดเยี่ยม จากภาพยนตร์เรื่อง อุโมงค์ผาเมือง (2555)- สยามดารา สตาร์ส อวอร์ดส์ 2015 สาขาร้ายได้ใจ จากละครเรื่อง สุดแค้นแสนรัก (2558)- สีสันบันเทิงอวอร์ด 2015 สาขานักแสดงนำหญิงยอดเยี่ยม จากละครเรื่อง สุดแค้นแสนรัก (2558)- คมชัดลึก อวอร์ด ครั้งที่ 13 สาขานักแสดงนำหญิงยอดเยี่ยม จากละครเรื่อง สุดแค้นแสนรัก (2559)- เอ็มไทยท็อปทอล์กอะเบาต์ 2016 สาขานักแสดงหญิงที่ถูกกล่าวถึงมากที่สุด จากละครเรื่อง สุดแค้นแสนรัก (2559)- ฮาวอวอร์ด สาขาป๊อปปูลาร์อวอร์ด นักแสดงขวัญใจมหาชน จากละครเรื่อง สุดแค้นแสนรัก (2559)- รางวัลนาฏราช ครั้งที่ 7 สาขานักแสดงนำหญิงยอดเยี่ยม จากละครเรื่อง สุดแค้นแสนรัก (2559)- รางวัล คเณศมยุเรศวร ทองคำ ครั้งที่ 1 สาขานักแสดงสมทบหญิงยอดเยี่ยม จากภาพยนตร์ซีรีส์เทิดพระเกียรติองค์บูรพมหากษัตราธิราชเจ้า ศรีอโยธยา ภาค 1 (2561)- คนดีรัตนโกสินทร์ บุคคลต้นแบบ ศิลปิน-นักแสดงดีเด่น (2561) - ราษฎร์บัณฑิต (คนดี คนเก่ง ประเทศไทย) สาขา นักแสดงนำหญิงยอดเยี่ยม จากภาพยนตร์ซีรีส์เรื่อง ศรีอโยธยา (2561)- “ราชบัณฑิตยสภาสรรเสริญ” ผู้ใช้ภาษาไทยดีเด่น ประจำปีพุทธศักราช 2562 จากละครเรื่อง “มนตรามหาเสน่ห์” (2563)- รางวัล ผู้ใช้ภาษาไทยดีเด่น เนื่องในวันภาษาไทยแห่งชาติ ประจำปีพุทธศักราช 2564 จากกรมส่งเสริมวัฒนธรรม (2564)- รางวัลนาฏราช ครั้งที่ 16 สาขานักแสดงสมทบหญิงยอดเยี่ยม ประเภทละครและซีรีส์ (แพลตฟอร์มออนไลน์) จากเรื่อง ฆาตกรรม เดอะมิวสิคัล The Musical Murder (2568)

**อ้างอิง**

**แหล่งข้อมูลอื่น**
  Rudklao Amratisha Official Facebook-  Rudklao Amratisha Official Instagram
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักพากย์ชาวไทย
หมวดหมู่:ศิลปินสังกัดเบเกอรี่มิวสิค
หมวดหมู่:โค้ชเดอะวอยซ์ไทยแลนด์
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย